  Наталья Тетерина 2018-тӥ арын Удмуртиын сизьым гурт сюресъёсты тупатозы. Со сярысь аппарат кенешонын элькунлэн премьер-министрез Ярослав Семёнов ивортӥз. «Гурт возёсэз азинтон но гурт возёс продукциен, сырьёен но сиён-юонэн герӟаськем вузпӧрез радъян» программа улсын 2018-тӥ арын ми сизьым объектъёсын ужъёсты быдэстом. Огъя кузьдалаез 34 иськем луэ Ярослав Семёнов, Удмуртиысь кивалтэтлэн тӧроезТа ужъёслы 605 миллион манет висъязы: 413 миллион — федерал бюджетысь, 195 миллион — элькун коньдэтысь. Сюрес лэсьтӥсьёс вань сизьым объектъёсы потӥзы ни, но ужъёс ӝегаса мыно. Жаляса верано, татын вань ӝеганъёс. Быдэстэмын 8,8 процентэз гинэ. Татын куазь но, смежникъёсын но подрядчикъёсын кусыпъёс но Ярослав Семёнов, Удмуртиысь кивалтэтлэн тӧроезПусъём, та сизьым сюресъёс пӧлысь кыкез дэри дыръя ветлонтэм луо. Тупатъяны чаклам 62 сыӵе интыос пӧлысь 18-сэ «Гурт возёсэз азинтон но гурт возёс продукциен, сырьёен но сиён-юонэн герӟаськем вузпӧрез радъян» федерал программа улсын выльдозы. Кыксэ 2018-тӥ арын, ньыльзэ 2019-тӥ арын, 12-сэ - 2020-тӥ арын. Куд-ог сюресъёс «Кышкыттэмлыко но ӟечлыко сюресъёс» программае пыро, та дыре проектно-изыскательной ужъёс нуисько Ярослав Семёнов, Удмуртиысь кивалтэтлэн тӧроезЯрослав Семёновлэн кылъёсызъя, со 62 сюресъёсты тупатытозь, отӥ ветлонэз нимысьтыз радъялозы. Со понна сюресъёсты толалтэ возён вылыны шыръям 91 миллион манетэз кутозы. Тодэ вайытом, Глазкарын сюресъёсты тупатон дыръя 45 миллион манет шыръям коньдон ватсаса 10 объектэз выльдыны кутӥськоз. Тегъёс: Авто Удмуртия гурт сюресъёс гуртсюресъёс ЯрославСемёнов  